ગુજરાત યુનિવર્સિટી દ્વારા જૂન-૨૦૧૮માં પ્રવેશ મેળવનારા વિદ્યાર્થીઓ માટે કેરી ફોરવર્ડ પદ્ધતિ નાબૂદ કરી હોવાની જાહેરાત કરી દીધી છે. પરંતુ વર્ષ ૨૦૧૭ કે તે પહેલાના વર્ષોમાં પ્રવેશ મેળવનારા વિદ્યાર્થીઓ જૂની કેરી ફોરવર્ડ પદ્ધતિ ચાલુ રાખી હોવાનું જાણવા મળે છે. એટલે કે, જો ૨૦૧૭માં પ્રથમ વર્ષમાં પ્રવેશ મેળવનારા વિદ્યાર્થીઓ માટે હજુ ઓછામાં ઓછા બે વર્ષ માટે આ પદ્ધતિ ચાલુ રાખવી જ પડશે. આ ઉપરાંત જ્યાં સુધી તેઓ કેરી ફોરવર્ડમાં બેકલોગ ક્લિયર નહીં કરે ત્યાં સુધી તેમને તક આપવી પડે તેમ હોઈ આ પદ્ધતિ સંપૂર્ણ નાબૂદ થતાં હજુ વર્ષો લાગશે તેમ સૂત્રોએ જણાવ્યું હતું.